Държавен вестник, бр. 78, 2009 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  78
8. издава документи за правоспособност, за 
техническа годност и национална принадлеж­
ност и за право на достъп до пазара в областта 
на транспорта и контролира изпълнението на 
задълженията, свързани с тях;
9. съдейства за международното предста­
вителство на транспортните организации и за 
участието им в международния транспортен 
пазар;
10. организира дейностите по търсене, спа­
сяване и оказване помощ на нуждаещи се или 
търпящи бедствие хора, плавателни съдове 
или въздухоплавателни средства в района за 
търсене и спасяване, за който Република Бъл­
гария отговаря по международните договори;
11. контролира разходването на предоста­
вените за транспорта финансови средства от 
фондове и банкови институции с държавна 
гаранция;
12. издава свидетелства за правоспособ­
ност на радиооператорите от въздушната 
подвижна радиослужба, въздушната подвижна 
спътникова радиослужба, Световната морска 
система за бедствия и безопасност на морската 
подвижна радиослужба и морската подвижна 
спътникова радиослужба, на радиооператори 
на радиостанции на плавателни съдове по 
вътрешни водни пътища;
13. осъществява международно коорди­
ниране на радиочестоти и радиочестотни 
ленти, както и на радиосъоръженията, които 
ги използват за нуждите на националната 
сигурност и отбраната и за радиослужби­
те въздушна подвижна, въздушна подвиж­
на – спътникова, въздушна радионавигация, 
въздушна радионавигация  –  спътникова, 
морска подвижна, морска подвижна – спът­
никова, морска радионавигация и морска 
радионавигация – спътникова.
Чл.  7. Министърът упражнява своите 
правомощия в областта на информационни­
те технологии, съобщенията и електронното 
управление, като:
1. разработва и внася за приемане от 
Министерския съвет политика и стратегии 
в областта на електронните съобщения и в 
областта на информационното общество;
2. разработва и внася за приемане от 
Министерския съвет секторната пощенска 
политика;
3. разработва стратегии и програми за 
реализиране на електронното управление, 
внася за приемане от Министерския съвет 
обща стратегия за електронно управление;
4. представлява Република България в 
международните организации в областта на 
електронните съобщения, информационното 
общество и електронното управление;
5. осигурява изпълнението на ангажимен­
тите на Република България в областта на 
управлението на електронните съобщения 
и информационното общество, свързани с 
членството є в Европейския съюз и в меж­
дународни организации;
6. съгласува и/или утвърждава инвестици­
онни програми и проекти в съответствие с 
приоритетите в областта на информационните 
технологии, съобщенията и електронното 
управление;
7. участва в работата и председателства Съве­
та по националния радиочестотен спектър или 
оправомощава за това друго длъжностно лице;
8. представлява Република България във 
Всемирния пощенски съюз, както и в ев­
ропейските и регионалните организации и 
структури на органите на управление на 
пощенските услуги;
9. утвърждава годишен тематичен план за 
издаване на български пощенски марки;
10. издава и пуска в употреба пощенски 
марки;
11. осъществява контрол в областта на 
електронното управление съгласно Закона за 
електронното управление;
12. координира дейността на държавните 
органи и техните администрации по предоста­
вянето на електронни услуги и използването 
на електронен подпис. 
Чл. 8. Министърът контролира дейността 
на второстепенните разпоредители с бюджет­
ни кредити.
Чл. 9. В областта на правното регулиране 
министърът издава нормативни актове, внася 
за приемане или одобряване от Министер­
ския съвет проекти на нормативни актове, 
регулиращи транспорта, информационните 
технологии, съобщенията и електронното 
управление, участва със свои представители 
в работните групи по хармонизиране законо­
дателството на страната.
Чл. 10. Министърът участва в разработва­
нето, организирането, координирането и кон­
трола по изпълнението на държавната полити­
ка от компетентността на министерството за 
пълноправно членство на Република България 
в Европейския съюз, участва в определянето 
и провеждането на политиката за участие в 
Кохезионния фонд и в Структурните фондове 
на Европейския съюз, в предприсъединителни­
те програми и проекти на Европейския съюз 
и осъществява двустранното сътрудничество 
със страните – членки на Европейския съюз, 
участва в провеждането на политиката за 
присъединяване към организации за колек­
тивна сигурност.
Чл. 11. Министърът упражнява правата на 
едноличен собственик на капитала в държав­
ните предприятия и в търговските дружества 
с държавно участие в капитала от транспорта 
и съобщенията.
Чл. 12. Министърът осъществява подгот­
вителните действия и внася предложения за 
предоставяне на концесии за обекти – държав­